# Basszusgitár

### A Wikipédiából, a szabad lexikonból.

| Zeneportál

Az elektromos basszusgitár (bassgitár) külsőre hasonlít a szólógitárhoz, azzal a különbséggel, hogy a basszusgitárnak hosszabb nyaka van és nagyobb a bundok közötti távolság, a hangolás pedig egy oktávval mélyebb a szólógitárénál. A basszusgitár az 1950-es években váltotta fel a nagybőgőt. A legtöbb műfajban a ritmusszekcióhoz tartozik, de a jazz és funk stíulokban szólózásra is használják. Meghatározó szerepe miatt szinte az összes könnyűzenei műfaj elengedhetetlen szereplője.

Fender Precision modellek

## [szerkesztés] Történet

### [szerkesztés] 1930-as évek: Korai basszusgitárok

Paul Tutmarc egy gitárhoz hasonló basszus hangszert készített bundokkal, amelyet vizszintesen kellett tartani. Az új gitár formának köszönhetően egyszerűbbé vált a hangszer hordozása és szállítása, a bundok pedig egyszerűbbé tették a pontos megszólaltatást, ami a hangszeren való játszást, és ennek a megtanulását is megkönnyítette.

### [szerkesztés] Az 1950-es és '60-as évek: A Fender basszusgitár

Az 1950-es években egy Leo Fender nevű villamosmérnök létrehozta a világ első sorozatgyártott basszusgitárját. A Fender Precision Bass-t (avagy a P-Basst) 1951-ben mutatták be. A formája a Telecaster gitáréhoz hasonló kényelmesebb, lekerekített testtel és egyetlen darab osztott pickuppal.

A Fender a következő basszusgitárja az 1960-ban bemutatott Jazz Bass volt, ami a Jazzmaster gitár basszus változata volt. Két egyszerű hangszedővel rendelkezett, egy közel a húrlábakhoz, egy pedig a P-Basséval megegyező helyen, mindekettő külön hangerő-, és hangszínszabályozóval rendelkezett.

## [szerkesztés] Basszusgitár típusok

### [szerkesztés] Elektromos basszusgitárok

A basszusgitárok legelterjedtebb formája a négy fémhúrral és hangszedővel ellátott elektromos basszusgitár. A test tömör, általában fából készül, a hang létrehozásában nem ennek van a legmeghatározóbb szerepe.

### [szerkesztés] Akusztikus basszusgitárok

ABG

Az akusztikus basszusgitár (Acoustic Bass Guitar – ABG) felépítése a jól ismert akusztikus gitár, vagy a klasszikus gitáréhoz hasonlít, a hang létrehozására szolgáló üreges fa test azonban valamivel nagyobb. A modern akusztikus basszusgitárt a korai 1970-es években kezdték el kifejleszteni, az ilyen gitárok építésének úttörője Ernie Ball. Az alapvető ötlet szerint, ha az elektromos gitárhoz az elektromos basszusgitár illik, akkor miért ne lehetne az akusztikus hangszereket akusztikus basszusgitárral kísérni.

### [szerkesztés] Basszusgitárok több húrral

5 húrral

- Öt húrnál általában B-E-A-D-G, vagy ritkábban E-A-D-G-C (esetleg E-A-D-G-B) hangolás a legjellemzőbb. Általában tehát a hangskála lefelé történő kiterjesztésének céljából alkalmazzák az ötödik húrt, ritkábban pedig a magasabb hangok kényelmesebb elérése céljából.

- A hat húros basszusgitár hangolása általában B-E-A-D-G-C (esetleg B-E-A-D-G-B), vagyis a négyhúros változathoz képest a hangterjedelem fölfelé és lefelé is ki van terjesztve. Kevésbé gyakori, de ugyancsak jellemző az E-A-D-G-B-E hangolás, amelynél további két magasabb húrt alkalmaznak a megszokott négy húr mellett.

A több húros basszusgitár jazz, latin, de a heavy metal zenében is gyakran alkalmazott

### [szerkesztés] Érintő nélküli basszusgitárok

Érintők nélkül

Az érintő nélküli basszusgitárok profi zenészek számára biztosítják az igazán kifinomult játékra a lehetőséget. A húrok közvetlenül a fogólap felületének nyomódnak neki, emiatt a hangszer hangja eltér az érintővel ellátott gitárok hangszínétől. Esetenként az érintők helyett csak jelölő vonalak vannak, amelyek nem emelkednek ki a fogólapból, de leggyakrabban ezek is elmaradnak. Az érintő nélküli basszusgitárokat széleskörben alkalmazzák a jazz területén.

### [szerkesztés] Basszusgitárok fej nélkül

Fej nélkül

A megszokottól eltérően a fej nélküli basszusgitárnál a nyak végén fixen rögzíthetők a húrok, a hangolás pedig a test hátsó részén valósul meg.

## [szerkesztés] A négyhúrosok hangolása

- E-A-D-G, a leggyakoribb hangolás, „standard” hangolásnak is nevezhető. A húrok egy oktávval lejjebb szólnak a hathúros gitárok alsó négy húrjánál. Az E húr 41 Hz-es frekvenciája szolgál alapul.
- B-E-A-D, ahol a legmélyebb B húrt külön kell hozzáadni a másik három „standard” húrhoz
- D-A-D-G, „standard” húrkészlet alkalmas hozzá, csak az E húrt kell lejjebb hangolni
- D-G-C-F, mélyebb hangok felé terjeszti ki a hangterjedelmet, ugyancsak „standard” húrkészlettel
- C-G-C-F, mélyebb hangok felé terjeszti ki a hangterjedelmet, ugyancsak „standard” húrkészlettel
- A-D-G-C, tenor basszus hangolás, magasabb hangskála esetén

| Ez a hangszerről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/a/s/Basszusgit%C3%A1r.html"

Kategóriák: Csonkok (hangszer) | Csonkok 2006 júniusából | Gitárok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Беларуская
- Brezhoneg
- Bosanski
- Català
- Česky
- Dansk
- Deutsch
- Español
- Eesti
- Suomi
- Français
- Gaeilge
- Galego
- עברית
- Hrvatski
- Bahasa Indonesia
- Italiano
- 日本語
- 한국어
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Sicilianu
- Simple English
- Slovenčina
- Svenska
- Türkçe
- Українська
- 中文